Περάστε φιλήστε τελειώσατε

Περάστε φιλήστε τελειώσατε είναι ο τίτλος ελληνικής κωμικής κινηματογραφικής ταινίας του 1986 σε σκηνοθεσία Γιάννη Δαλιανίδη και σενάριο δικό του και του Νίκου Μαστοράκη.

Πλοκή 
Ο Πάνος Βοδοσάκης, ένας φιλόδοξος νέος, καταφέρνει με τη βοήθεια της φίλης του, της Καίτης, να βρει θέση σε μια κρουαζιέρα στο Αιγαίο, στα ελληνικά νησιά, όπου ελπίζει να κατακτήσει με τη γοητεία του κάποια από τις κυρίες που θα γνωρίσει στο πλοίο. Αρωγός του σε αυτήν την περιπέτεια αποτελεί και η συνωνυμία του με έναν γνωστό βιομήχανο. Εκτός, όμως, από τις πολλές κατακτήσεις που θα κάνει, θα γνωρίσει και τη Μέμα, μια απατεώνισσα, την οποία θα ερωτευθεί. Το ίδιο θα γίνει και με την Καίτη, η οποία θα ερωτευθεί τον Σταμάτη, τον ιδιωτικό ντετέκτιβ του πλοίου, ο οποίος βρίσκεται στα ίχνη κάποιων ληστών κοσμημάτων.

Πρωταγωνιστές 
 Πάνος Μιχαλόπουλος - Πάνος Βοδοσάκης
 Σταμάτης Γαρδέλης - Σταμάτης Χρονίδης
 Άκης Φλωρεντής - Γιώργος Καφαντάρης
 Γιώργος Σταυρόπουλος - Βάσος
 Γιάννης Μαραγκός - Τζίμης
 Αντώνης Τρικαμηνάς - γιατρός
 Κώστας Καραγιώργης - Πάνος Βοδοσάκης
 Βάσια Παναγοπούλου - Καίτη
 Ρίκα Διαλυνά - Ρίκα Λεμπέση
 Ρίκα Βαγιάνη - Μέμα
 Γκέλυ Γαβριήλ
 Βίνα Ασίκη - Ντόρα
Έλενα Στρατή - Μπέσυ Κυπριανού
Δημήτρης Κοτζιάς - Πέτρος
Ρένα Μανιατάκη - Σπυροπούλου

Παραγωγή 
Πρόκειται για την πρώτη εμφάνιση της Ρίκας Βαγιάνη στον κινηματογράφο. 

Η ταινία προβλήθηκε για πρώτη φορά στις κινηματογραφικές αίθουσες στις 23 Αυγούστου 1986.  Κόβοντας 200.173 εισιτήρια, ήρθε 1η ανάμεσα στις 45 ταινίες της ίδιας σεζόν. Κυκλοφόρησε και με τη μορφή ντιβιντί στις 11 Σεπτεμβρίου 2007.

Παραπομπές

Εξωτερικοί σύνδεσμοι

Ελληνικές ταινίες
Ταινίες του 1986
Ελληνικές κωμικές ταινίες
Ελληνόφωνες ταινίες
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες με μουσική σύνθεση Γιώργου Θεοδοσιάδη
Ταινίες γυρισμένες στην Ελλάδα
Ταινίες σε παραγωγή Γιώργου Καραγιάννη